CELEX: 62016CN0390
Language: hr
Date: 2016-07-13 00:00:00
Title: Predmet C-390/16: Zahtjev za prethodnu odluku koji je 13. srpnja 2016. uputio Szombathelyi Törvényszék (Mađarska) – kazneni postupak protiv Dániela Bertolda Lade

26.9.2016   
            
            
               HR
            
            
               Službeni list Europske unije
            
            
               C 350/15
            
         Zahtjev za prethodnu odluku koji je 13. srpnja 2016. uputio Szombathelyi Törvényszék (Mađarska) – kazneni postupak protiv Dániela Bertolda Lade
   (Predmet C-390/16)
   (2016/C 350/19)
   Jezik postupka: mađarski
   
      Sud koji je uputio zahtjev
   
   Szombathelyi Törvényszék
   
      Stranka glavnog postupka
   
   Dániel Bertold Lada
   
      Prethodna pitanja
   
   
               1.
            
            
               Treba li članke 67. i 82. Ugovora o funkcioniranju Europske unije (u daljnjem tekstu: UFEU) tumačiti na način da im se protivi nacionalni kazneni ili drugi postupak, koji je uređen u nacionalnom zakonodavstvu i čiji je predmet „priznanje” ili primjena u državi članici učinaka strane presude (što dovodi do toga da se strana presuda tretira kao da ju je donio nacionalni sud) u odnosu na optuženika u kaznenom predmetu u kojem je nacionalni sud druge države članice Europske unije već donio konačnu i pravomoćnu presudu?
            
         
               2.
            
            
               Je li sukladan načelu „ne bis in idem” iz članka 50. Povelje Europske unije o temeljnim pravima i članka 54. Konvencije o provedbi Schengenskog sporazuma – s obzirom na Okvirnu odluku Vijeća 2008/675/PUP od 24. srpnja 2008. (1) postupak uređen u državi članici Unije, konkretno onaj iz članaka 46. do 48. mađarskog zakona XXXVIII iz 1996. „za priznavanje učinaka” [stranih osuđujućih presuda] u Mađarskoj, u svezi s kaznenim postupkom koji je proveden i okončan pravomoćnom sudskom odlukom (u odnosu na iste osobe i ista djela) u drugoj državi članici, čak i ako stvarni cilj tog postupka nije izvršenje takve odluke, nego postavljanje temelja za uzimanje u obzir te odluke u budućim kaznenim postupcima?
            
         
      (1)  Okvirna odluka Vijeća 2008/675/PUP od 24. srpnja 2008. o poštovanju presuda među državama članicama Europske unije u novom kaznenom postupku (SL.2008., L 220, str. 32.)